laion/Wikipedia-Exotic huggingface dataset:
ვალენტინო მაცოლა

ვალენტინო მაცოლა (იტალ. Valentino Mazzola; დ. 26 იანვარი, 1919 — გ. 4 მაისი, 1949) — იტალიელი ფეხბურთელი, რომელიც თავდამსხმელისა და შემტევი ნახევარმცველის პოზიციაზე ასპარეზობდა. მაცოლა ფეხბურთის ისტორიიაში ერთ-ერთ საუკეთესო ათიანადაა აღიარებული, ის 40-იანი წლების ტორინოს ლეგენდარული გუნდის კაპიტანი, ლიდერი და სიმბოლო იყო, ორი წლის განმავლობაში კი იტალიის ნაკრებსაც კაპიტნობდა. თავდაპირველი პოპულარობა ვენეციაში ასპარეზობის დროს მოიპოვა, სადაც უკანდახეული თავდამსხმელის პოზიციაზე ასპარეზობდა, სწორედ ამ პოზიციაზე ასპარეზობისას წარმოაჩინა მან საკუთარი თავი საუკეთესო კუთხით და მისი სახელი იტალიის ფარგლებს გასცდა. დაიღუპა 30 წლის ასაკში, 1919 წელს, სუპერგას ავიაკასტროფის დროს, ტორინოს მაშინდელი ლეგენდარული გუნდის სხვა წევრებთან ერთად. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 45-ე ადგილზე დასახელდა. ვალენტინო კასანო დ'ადაში, ტურინის საზოგადოებრივი სატრანსპორტო კომპანიის თანამშრომლის, ალესანდრო მაცოლას და ლეონირა რატის უბრალო, მრავალშვილიან ოჯახში დაიბადა, სადაც ვალენტინოს გარდა ოთხი ვაჟიშვილი იზრდებოდა: პიერო, სილვიო, კარლო და სტეფანო. ვალენტინოს მძიმე ბავშვობა ჰქონდა, 1929 წელს დიდი დეპრესიის პერიოდში ოჯახის მამამ სამსახური დაკარგა, რის გამოც ვალენტინო ცდილობდ ოჯახს აქტიურად დახმარებოდა და ჯერ საცხობში შემდეგ კი სამრეცხაოში მუშაობდა. 1929 წლის ზაფხულში, 10 წლის ასაკში ვალენტინო მაცოლამ მდინარე ადაში დახრჩობისგან გადაარჩინა 6 წლის ბიჭი ანდრეა ბონომი, რომელიც მომავალში ასევე ცნობილი ფეხბურთელი და საფეხბურთო კლუბ მილანის კაპიტანი გახდა. 1940 წელს ვალენტინოს მამა დაიღუპა სატვირთო ავტომობილის შეჯახების შემდეგ. 1942 წლის 15 მარტს ვალენტინო დაქორწინდა ემილია რინალდიზე, წყვილს ორი ვაჟი სანდრო და ფერუჩიო შეეძინათ. სანდრო მომავალში მამის მსგავსად იტალიის ერთ-ერთი საუკეთესო ფეხბურთელი გახდა და ინტერის და იტალიის ნაკრების რიგებში მთელი ეპოქა შექმნა. ძმასთან შედარებით მოკრძალებული კარიერა ჰქონდა ფერუჩიოს, რომელსაც საუკეთესო პერიოდი ლაციოში ასპარეზობისას ჰქონდა, სადაც გუნდის კაპიტანი იყო. 1946 წლის შემოდგომაზე მაცოლა გაეყარა პირველ მეუღლეს, გაყრის შემდეგ სანდრო საცხოვრებლად მამასთან დარჩა, ფერუჩიო კი დედასთან. 1949 წლის 20 აპრილს მაცოლა მეორედ დაქორწინდა, მისი რჩეული 19 წლის ჯუზეპინა კუტრონე გახდა. ქორწინებიდან რამდენიმე დღეში, 4 მაისს ის დაიღუპა სუპერგას ავიაკასტროფაში, როდესაც გუნდთან ერთად ლისაბონიდან ბრუნდებოდა. მაცოლას ყოველთვის ძალიან ეშინოდა ფრენის და ცდილობდა თავი აერიდებინა თვითმფრინავში ჩაჯდომისგან. ვალენტინო მაცოლა, პირველი „ტოტალური“ ფეხბურთელი — NotOnlyMessi.blogspot.com Valentino Mazzola — EnciclopediadelCalcio.it დაარქივებული 2016-03-05 საიტზე Wayback Machine. ↑ Placar's 100 Craques do Século · In November 1999, Placar (Brazil) published a list of the best 100 players of all time, ranked from 1 to 100 · 23 დეკემბერი, 2015. Karel Stokkermans for the Rec.Sport.Soccer Statistics Foundation. წაკითხვის თარიღი: 1 სექტემბერი, 2019.
მუსიკის ჰანგები (ფილმი)

მუსიკის ჰანგები (ინგლ. The Sound of Music) — 1965 წლის ამერიკული მუსიკალური ფილმი. დაფუძნებულია ამავე სახელწოდების მიუზიკლზე. ყურადღება!  ქვემოთ მოყვანილია სიუჟეტის და/ან დასასრულის დეტალები. ყოფილი გემის კაპიტანი, ბარონ ფონ ტრაპი, ამჯერად ქვრივი თავის შვიდ შვილთან ერთად ზალცბურგის მახლობლად ცხოვრობს. სახლში დისციპლინა და წესრიგი სუფევს, მაგრამ ის მაინც გადაწყვეტს ბავშვებს აღმზრდელი დაუქირაოს. ყველაფერი იცვლება, როდესაც სახლში მარია გამოჩნდება. ჯულია ენდრიუსი - მარია კრისტოფერ პლამერი - კაპიტანი ფონ ტრაპი ელეანორ პარკერი - ბარონესა რიჩარდ ჰეიდნი - მაქს დეტვაილერი პეგი ვუდი - დედა აბესა ჩარმიან კარი - ლისლი ოსკარი საუკეთესო ფილმი საუკეთესო რეჟისორი: რობერტ უაიზი საუკეთესო ადაპტირებული მუსიკა: ირვინ კოსტალი საუკეთესო ხმა: ჯეიმზ კოკორანი, ფრედ ჰაინზი საუკეთესო მონტაჟი: უილიამ რეინოლდსი ოქროს გლობუსი საუკეთესო მიუზიკლი ან კომედია საუკეთესო მსახიობი ქალი მიუზიკლსა ან კომედიაში: ჯულია ენდრიუსი ვიკისაწყობში არის გვერდი თემაზე: მუსიკის ჰანგები (ფილმი) „მუსიკის ჰანგები“ — კინოფილმების ინტერნეტ-მონაცემთა ბაზა (ინგლისური) „მუსიკის ჰანგები“ — TCM-ის მონაცემთა ბაზაში „მუსიკის ჰანგები“ — Allmovie-ზე „მუსიკის ჰანგები“ — Box Office Mojo-ზე „მუსიკის ჰანგები“ — Rotten Tomatoes
ოსანა კოტორელი

ნეტარი ოსანა კოტორელი (სერბულ-ხორვატული:Ozana Kotorska; დ. 25 ნოემბერი, 1493 — გ. 27 აპრილი, 1565) — კათოლიკე განდეგილი კოტორიდან. ოსანა წარმოშობით ზეტის სამთავროდან, მართლმადიდებელი სერბი იყო, თუმცა თინეიჯერობის პერიოდში კათოლიკე გახდა. ის იყო დომინიკელთა მესამე ორდენის წევრი და სიკვდილის შემდეგ მიიჩნეოდა კოტორის მფარველად. მის ბეატიფიკაცია მოხდა 1928 წელს, ხოლო კანონიზაცია – 1934 წელს. მისი კანონიზაცია მოახდინა რომის პაპმა პიუს XI–მ. Patron Saints Index: Blessed Hosanna of Cattaro დაარქივებული 2007-03-15 საიტზე Wayback Machine. (ინგლისური) Beata Osanna di Cattaro (იტალიური) Den salige Hosanna av Kotor (ნორვეგიული) ↑ CONOR.SI <a href="https://wikidata.org/wiki/Track:Q16744133"></a> ↑ Luković, Don Niko. Blažena Ozana Kotorka, Kotor (1965). (most detailed biography of Ozana Kotorska) "Blažena Ozana Kotorska rođena je 1493 – selo Relezi – Lješanska nahija, čobanica, od srpskih roditelja." ↑ Jones, Terry. Hosanna of Cattaro. Saints.SQPN.com. დაარქივებულია ორიგინალიდან — 2011-09-18. ციტირების თარიღი: 2012-02-26.
ბამბაკი

ბამბაკი — მხარე ისტორიულ სამხრეთ საქართველოში. მოიცავდა მდინარე დებედის სათავის მთიან ხეობას. იგი სტრაბონისეული გოგარენეს და სომხური წყაროების გუგარქის ანუ ქვემო ქართლის უკიდურესი სამხრეთი თემი იყო. ძვ. წ. II საუკუნეში გოგარენეს პროვინციას სომხური სამეფო დაეუფლა. მომდევნო ხანაში ბამბაკი ხან სომხეთის, ხან კი ქართლის შემადგენლობაში შედიოდა, ვიდრე იგი V საუკუნეში ვახტანგ გორგასალმა არ შემოიერთა. IX-X საუკუნეებში ბამბაკი შედიოდა ჯერ ანისის სამეფოს, შემდეგ კი ტაშირ-ძორაგეტის სამეფოს შემადგენლობაში. მომდევნო საუკუნეებში საქართველოს ფარგლებში იყო. XVII საუკუნის დასაწყისში ქვემო ქართლის ტერიტორიაზე ყიზილბაშური ირანის ექსპანსიის შედეგად შეიქმნა თურქმანული პოლიტიკური ერთულები - ბორჩალოს სახანო და ლორის სასულთნო. ბამბაკი ბორჩალოს სახანოს შემადგენლობაში მოჰყვა. XVIII საუკუნის II ნახევარში იგი გამოეყო ბორჩალოს და ჩამოყალიბდა ცალკე ადმინისტრაციულ ერთეულად - ბამბაკის სამოურავოდ, რომელსაც ქართლ-კახეთის მეფის მიერ დანიშნული ქართველი მოურავი მართავდა. ქართლ-კახეთის სამეფოს რუსეთთან შეერთების შემდეგ ბამბაკი თბილისის გუბერნიის ლორის მაზრის შემადგენლობაშია. XIX საუკუნის II ნახევარში ერევნის გუბერნიის ალექსანდროპოლის მაზრაში შევიდა. ქართული საბჭოთა ენციკლოპედია, ტ. 2, თბ., 1977. — გვ. 182.
ოქროს გლობუსის 23-ე დაჯილდოება

ოქროს გლობუსის 23-ე დაჯილდოება გაიმართა 1966 წლის 28 თებერვალს. მასში 1965 წლის ფილმები მონაწილეობდნენ. ოფიციალური საიტი დაარქივებული 2015-08-01 საიტზე Wayback Machine.
ოსკარის 38-ე დაჯილდოება

ოსკარის 38-ე დაჯილდოების ცერემონია — საუკეთესო ფილმებისა და კინოხელოვანების რიგით 38-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. დაჯილდოება გაიმართა 1966 წლის 18 აპრილს. მასში მონაწილეობა მიიღო 1965 წელს გამოსულმა ფილმებმა.
ევროვიზიის სიმღერის კონკურსი 2015

ევროვიზიის სიმღერის კონკურსი 2015 — ევროვიზიის სიმღერის მე-60 კონკურსი, რომელიც გაიმართება ვენაში (ავსტრია). ეს არის მეორე შემთხვევა, როდესაც ავსტრია მასპინძლობს ევროვიზიას, პირველად კონკურსი 1967 წელს ჩატარდა. კონკურსის ნახევარფინალი ჩატარდება 19 და 21 მაისს, ხოლო ფინალი 23 მაისს. კონკურსის წამყვანები იქნებიან მირიამ ვაიხსელბრაუნი, ელის თუმლერი და არაბელა კისბაუერი. 2014 წლის ევროვიზიის გამარჯვებული კონჩიტა ვურსტი მწვანე ოთახში იქნება. ევროვიზიის კონკურსის ოფიციალური გვერდი
ბამბაცასებრნი

ბამბაცასებრნი, ღვედკეცისებრნი (Asclepiadaceae) — ორლებნიან ფურცლებშეზრდილ მცენარეთა ოჯახი. მრავალწლოვანი ბალახები, ბუჩქები და ლიანებია, ზოგჯერ ხეებიც. ფოთლები მარტივია, მოპირისპირედ განლაგებული, უთანაფოთლო. ყვავილები - ორსქესიანი, ხუთწევრიანი. გვიგვინის ფურცლებს და მტვრიანებს ფურცლის მსგავსი თავისებური გამონაზარდები აქვს, რომლებიც ამ ოჯახისათვის დამახასიათებელ მეორე გვირგვინის შთაბეჭდილებას ქმნის. მტვრის მარცვლები სამტვრის თითოეულ ნახევარში შეწებებულია ოთხ-ოთხად (ტეტრადებად). ყვავილის ასეთი აგებულება ხელს უწყობს ჯვარედინ დამტვერვას. ნაყოფი მრავალთესლიანი ფოთლურაა. ოჯახი შეიცავს 280 გვარსა და 2000-მდე სახეობას, რომლებიც გავრცელებულია უმთავრესად ტროპიკულ, ნაწილობრივ სუბტროპიკულ და ნაკლებად ზომიერი ჰავის ქვეყნებში. საქართველოში 4 გვარი და 9 სახეობაა, რომლებიც იზრდება ბარიდან მთის შუა სარტყლამდე ტყის პირებზე, ბუჩქნარებში და მშრალ ბალახოვან ფერდობებზე. ზოგი სახეობა სამკურნალოა (მაგ., ღვედკეცი), ზოგი შხამიანი; გვხვდება სარეველა (მლაშე ხევართქლი - Cynanchum acutum) და დეკორატიული (ცვილის სურო) სახეობებიც. ბამბაცასებრნი შეიცავს მთრიმლავ და საღებავ ნივთიერებებს, ცხიმოვან და ეთეროვან ზეთებს, ფისებს, გლუკოზიდებს და სხვა. ბევრი მათგანი (Cryptostegia, Asclepias) გამოყოფს კაუჩუკის ან გუტაპერჩის შემცველ რძეწვენს. ბამბაცასებრთა რამდენიმე სახეობა კულტივირებულია საქართველოს ბოტანიკურ ბაღში. სახოკია მ., ქართული საბჭოთა ენციკლოპედია, ტ. 2, თბ., 1977. — გვ. 182.
მარტყოფის ფიზიკურ-გეოგრაფიული სტაციონარი

მარტყოფის ფიზიკურ-გეოგრაფიული სტაციონარი — თბილისის სახელმწიფო უნივერსიტეტის სასწავლო სამეცნიერო კვლევითი ბაზა. დაარსდა 1965 წელს 19 მაისს დოცენტი მელიტონ სანებლიძის ინიციატივით. მარტყოფის გეოგრაფიული სტაციონარი სასწავლო-სამეცნიერო ცენტრი მდებარეობს თბილისიდან 30 კილომეტრზე სოფელ მარტყოფის მიდამოებში — იმ ადგილზე სადაც თავმოყრილია აღმოსავლეთ საქართველოს თითქმის ყველა ლანდშაფტი. ამიტომ ეს ტერიტორია უნიკალურია, როგორც სტუდენტებისათვის პრაქტიკის ჩასატარებლად, ასევე სამეცნიერო-კვლევითი მუშაობისათვის. მარტყოფის სტაციონარზე ყოველწლიურად ივნისში პრაქტიკას გადიოდნენ თსუ-ს გეოგრაფიის სპეციალობის მეორე კურსის 80 სტუდენტი, ივლის-აგვისტოში კი თსუ-ს სოხუმის ფილიალის — 25, ილიას სახელმწიფო უნივერსიტეტის — 25 და თელავის სახელმწიფო უნივერსიტეტის — 15 სტუდენტი. ამის გარდა, მაისში ტარდება გაზაფხულის პრაქტიკა გარემოს დინამიკაში — 25 ბაკალავრი და მაგისტრანტი. ოქტომბერსა და იანვარში კი შემოდგომის და ზამთრის პრაქტიკა გეოგრაფ-მაგისტრებისათვის თარდებოდა. მარტყოფის სტაციონარზე მიმდენარეობდა სამეცნიერო-კვლევითი სამუშაოები, რომელიც დაკავშირებულია ლანდშაფტების გრძელვადიანი მდგომარეობების შესწავლასთან. ასევე სპეციალური დაკვირვები მიმდენარეობდა იმაზე, თუ როგორ იცვლება ბუნება სტაციონარის მიდამოებში ადამიანის ზეგავლენის შედეგად. 2005 წლიდან 2012 წლამდე მარტყოფის სტაციონარი ჩართული იყო საერთაშორისო გეოგრაფიული კავშირის პროექტში: Geographical perspectives on sustainable development: Networking local area partnerships with teachers and young scientists, საიტზე celio-igu.educ.utas.edu.au. ამ პროექტის მთავარი მიზანია მოამზადოს სტუდენტები და მასწავლებლები მდგრადი განვითარების გეოგრაფიულ ასპექტებში. ამგვარად მარტყოფის სტაციანარი ერთ-ერთია მსოფლიოს ამ ქსელის 9 ცენტრიდან იყო. ამაში დიდი დამსახურება (მისი ინიციატივით) ეკუთვნის პროფესორ ნიკოლოზ ბერუჩაშვილს. დღეს, მარტყოფის ფიზიკურ-გეოგრაფიული სტაციონარის სტრუქტურა შეიცვალა. მარტყოფის სტაციონარის მონაცემების საფუძველზე გამოქვეყნებულია 100-ზე მეტი სამეცნიერო სტატია, 7 სამეცნიერო კრებული, დაკვირვებების და კვლევების 5 ბიულეტენი და 1 დამხმარე სახელმძღვანელო ლანდშაფტური პრაქტიკა მარტყოფის სტსაციონარზე, 1993. სხვადასხვა დროს მარტყოფის სტაციონარზე მუშაობდა 30 თანამშრომელი. მათ შორის 3-მა დაიცვა სადოქტორო დისერტაცია (ნ. ბერუჩაშვილი, ე. ყვავაძე, გ. გოგიჩაიშვილი) და 7-მა საკანდიდატო დისერტაცია. ნიკოლოზ ბერუჩაშვილის ხელმძღვანელობით, 1970-2005 წლებში მარტყოფის ფიზიკურ-გეოგრაფიული სტაციონარზე პრაქტიკა გაიარა: საქართველოდან — 2500-ზე მეტმა სტუდენტმა, ყოფილი საბჭოთა კავშირიდან — 450 სტუდენტმა, შორეული უცხოეთიდან — 90 სტუდენტმა. საერთაშორისო გეოგრაფიული კავშირი / Union Géographique Internationale www.homeofgeography.org Sustainable Futures: Teaching and Learning: a Case Study Approach
ლატვიის საპარლამენტო არჩევნები (1993)

ლატვიის საპარლამენტო არჩევნები (1993) (ლატვ. 5. Saeimas vēlēšanas) — საბჭოთა კავშირისგან დამოუკიდებლობის მოპოვების შემდეგ პირველი საპარლამენტო არჩევნები ლატვიაში. არჩევნები გაიმართა 1993 წლის 5-6 ივნისს. არჩევნებში გამარჯვებული გახდა პარტია ლატვიის გზა. ლატვიის 1993 წლის საპარლამენტო არჩევნების შედეგები დაარქივებული 2009-08-25 საიტზე Wayback Machine.
კონსტანტინე ანდრონიკაშვილი (რეჟისორი)

კონსტანტინე იოსების ძე ანდრონიკაშვილი (დ. 20 დეკემბერი [ძვ. სტ. 8 დეკემბერი], 1887, ყვარელი — გ. 2 ივლისი, 1954, თბილისი) — ქართველი რეჟისორი, საქართველოს ხელოვნების დამსახურებული მოღვაწე (1950), პროფესორი (1947). თბილისის კადეტთა კორპუსის დამთავრების შემდეგ სწავლობდა პარიზის სორბონის უნივერსიტეტში ფილოლოგიის ფაკულტეტზე (1906-1910), პარალელურად ეუფლებოდა რეჟისურას „ოდეონის“ დრამატული თეატრის სტუდიაში რეჟისორ ანტუანის ხელმძღვანელობით 1911-1931 წლებში რეჟისორად მუშაობდა საქართველოს სხვადასხვა თეატრში, 1931-1945 წლებში — რუსეთის თეატრებში (გორკი, როსტოვი, სარატოვი და სხვა), 1945-1947 წლებში — თბილისის კ. მარჯანიშვილის სახელობის თეატრში. 1945-1954 წლებში თბილისის რუსთაველის სახელობის სახელმწიფო თეატრალური ინსტიტუტის პედაგოგია. დადგმები: შ. დადიანის „ვარამი“ (1922), ი. გედევანიშვილის „სინათლე“ (1924), გ. კაიზერის „გაზი“ (1924), ტ. რამიშვილის „სტუმარმასპინძლობა“ (1925), ვ. ჰიუგოს „რუი-ბლაზი“ (სვერდლოვსკში, 1937), ვაჟა-ფშაველას „მოკვეთილი“ (1945), ვ. გაბისკირიას „მარტოხელა“ (1946) და სხვა. ავტორია პიესებისა: „სიზმარი კოშკში“, „სიყვარულის ყვავილი“ და სხვა. თარგმნა: სოფოკლეს „ოიდიპოს მეფე“, მოლიერის „გააზნაურებული მდაბიო“, ლოპე დე ვეგას „თივა და ძაღლი“ და სხვა. ქართული საბჭოთა ენციკლოპედია, ტ. 1, თბ., 1975. — გვ. 451. კონსტანტინე ანდრონიკაშვილი — საქართველოს ბიოგრაფიული ლექსიკონი
ქეთევან ანდრონიკაშვილი (მსახიობი)

ქეთევან ელეფთერის ასული ანდრონიკაშვილი (ქალიშვილობის გვარი ზურაბიშვილი) (დ. 27 ოქტომბერი, 1862, ყვარელი — გ. 1 თებერვალი, 1941, თბილისი) — ქართველი მსახიობი. საქართველოს დამსახურებული არტისტი (1933). დაამთავრა თელავის წმინდა ნინოს სასწავლებელი. 1881–1882 წლებში მონაწილეობდა თელავის სცენისმოყვარეთა წრის წარმოდგენებში. 1884–1891 წლებში მუშაობდა თბილისის თეატრებში, 1892–1917 წლებში ბაქოს ქართულ თეატრში. 1921 წლიდან მუშაობდა საქართველოს თეატრებსა და კინოსტუდიაში. როლები: ქეთევანი (დავით ერისთავის „სამშობლო“), ოროსმე (ავქსენტი ცაგარლის „რაც გინახავს, ვეღარ ნახავ“), მარინე (ვალერიან გუნიას „და-ძმა“), თამარი (აკაკი წერეთლის „თამარ-ცბიერი“) და სხვა. ქართული საბჭოთა ენციკლოპედია, ტ. 1, თბ., 1975. — გვ. 451. ენციკლოპედია „საქართველო“, ტ. 1, თბ., 1997. — გვ. 153. ქეთევან ანდრონიკაშვილი (მსახიობი) — საქართველოს ბიოგრაფიული ლექსიკონი ↑ ქეთევან ანდრონიკაშვილი
ერებუნის ნაკრძალი

ერებუნის ნაკრძალი (სომხ. Էրեբունի արգելոց) — სახელმწიფო ნაკრძალი სომხეთში. მდებარეობს კოტაიქისა და არარატის პროვინციების საზღვარზე. ეს სომხეთის ყველაზე პატარა ნაკრძალია. ნაკრძალი შეიქმნა 1981 წელს. ერებუნის ნაკრძალი დაარქივებული 2010-11-27 საიტზე Wayback Machine.
შიკაჰოღის სახელმწიფო ნაკრძალი

შიკაჰოღის სახელმწიფო ნაკრძალი (სომხ. Շիկահողի արգելոց) — სახელმწიფო ნაკრძალი სომხეთში. მდებარეობს ქვეყნის სამხრეთ ნაწილში, სიუნიქის პროვინციაში. ეს სომხეთის სიდიდით მეორე ნაკრძალია. ნაკრძალი შეიქმნა 1958 წელს და მისი მიზანი ხელუხლებელი მუხნარ-რცხილნარი ტყეების მცენარეთა და ცხოველთა დაცვა იყო. შიკაჰოღის სახელმწიფო ნაკრძალი დაარქივებული 2016-03-11 საიტზე Wayback Machine.
ხოსროვის სახელმწიფო ნაკრძალი

ხოსროვის სახელმწიფო ნაკრძალი (სომხ. Խոսրովի անտառ արգելոց) — სახელმწიფო ნაკრძალი სომხეთში. მდებარეობს არარატის პროვინციაში, გეღამის ქედის სამხრეთ ნაწილში. ნაკრძალი შეიქმნა 1958 წელს და მისი ფართობი 29 000 ჰექტარია. ნაკრძალის შემნის მიზანი აქ არსებული ფლორისა და ფაუნის დაცვა და შენარჩუნება იყო. ხოსროვის სახელმწიფო ნაკრძლის ფლორისა და ფაუნის ფოტოგალერეა დაარქივებული 2015-04-28 საიტზე Wayback Machine. ხოსროვის სახელმწიფო ნაკრძალი სომხურ მარკაზე
ვასილ ანდღულაძე

ვასილ ალექსის ძე ანდღულაძე (დ. 28 ნოემბერი [ძვ. სტ. 15 ნოემბერი], 1898, ქ. ოზურგეთი — გ. 14 სექტემბერი, 1958, თბილისი) — ქართველი თერაპევტი, მედიცინის მეცნიერებათა დოქტორი (1939), პროფესორი (1939), საქართველოს მეცნიერების დამსახურებული მოღვაწე (1957). 1931 წელს დაამთავრა თბილისის სახელმწიფო სამედიცინო ინსტიტუტი. 1938–1958 წლებში განაგებდა თბილისის სახელმწიფო სამედიცინო ინსტიტუტის პროპედევტიკული თერაპიის კათედრას, 1938–1947 წლებში თბილისის ექიმთა დახელოვნების ინსტიტუტის შინაგან სნეულებათა კათედრას. 1942-1943 წლებში იყო ყირიმისა და ჩრდილოეთ კავკასიის ფრონტების მთავარი თერაპევტ-ტოქსიკოლოგი. ანდღულაძე იკვლევდა ჰიპერტონიული დაავადების საკითხებს. შეადგინა სახელმძღვანელო „მომწამვლელი ნივთიერებებით დაზიანებათა პათოლოგია და თერაპია“ (1957). ქართული საბჭოთა ენციკლოპედია, ტ. 1, თბ., 1975. — გვ. 453. ვასილ ანდღულაძე — საქართველოს ბიოგრაფიული ლექსიკონი
ნიკოლა კლიუსევი

ნიკოლა კლიუსევი (მაკედ. Никола Кљусев; დ. 2 ოქტომბერი, 1927, შტიპი, იუგოსლავიის სამეფო — გ. 16 იანვარი, 2008, სკოპიე, მაკედონია) — მაკედონიელი ეკონომისტი და სახელმწიფო მოღვაწე, მაკედონიის პირველი პრემიერ-მინისტრი (1991-1992 წწ.) ქვეყნის მიერ დამოუკიდებლობის გამოცხადების შემდეგ. ქვეყნის თავდაცვის მინისტრი 1998-2000 წლებში. 1953 წელს დაამთავრა ბელგრადის უნივერსიტეტი. აქვე მიიღო სამეცნიერო ხარისხი. მაკედონიის იუგოსლავიიდან გამოყოფის შემდეგ ქვეყნის პირველი პრემიერ-მინისტრი გახდა. მისი ხელმძღვანელობით შემოიღეს ეროვნული ვალუტა - დენარი. გარდა ამისა, იგი აწარმოებდა რტულ მოლაპარაკებებს მაკედონიიდან იუგოსლავიის ჯარების გაყვანის შესახებ. პრემიერის თანამდებობაზე ყოფნის პერიოდში არ იყო არცერთი პარტიის წევრი. 1998-2000 წლებში იგი კვლავ მთავრობაშია, როგორც თავდაცვის მინისტრი. Почина Никола Кљусев, прв премиер на независна Македонија[მკვდარი ბმული] (მაკედონური)
არაგოიანია

არაგოიანია (პორტ. Aragoiânia) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 859 მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ გოიანიის შემადგენლობაში. 2010 წლის მონაცემებით, მოსახლეობა 8 365 ადამიანს შეადგენდა, მოსახლეობის სიმჭიდროვე 38.1 კმ²-ზე. ფართობი 219 550 კმ²-ია. გოიასი ბრაზილიის შტატები ბრაზილიის 2010 წლის აღწერის მონაცემები გოიასის შტატში [დაარქივებული] Ranking decrescente do IDH-M dos municípios do Brasil დაარქივებული 2013-08-06 საიტზე Wayback Machine.
აბადია-დი-გოიასი

აბადია-დი-გოიასი (პორტ. Abadia de Goiás) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 898 მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ გოიანიის შემადგენლობაში. 2010 წლის მონაცემებით, მოსახლეობა 6 876 ადამიანს შეადგენდა, მოსახლეობის სიმჭიდროვე 46.85 კმ²-ზე. ფართობი 146 778 კმ²-ია. გოიასი ბრაზილიის შტატები ბრაზილიის 2010 წლის აღწერის მონაცემები გოიასის შტატში [დაარქივებული] Ranking decrescente do IDH-M dos municípios do Brasil დაარქივებული 2014-04-09 საიტზე Wayback Machine.
აპარესიდა-დი-გოიანია

აპარესიდა-დი-გოიანია (პორტ. Aparecida de Goiânia) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 808 მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ გოიანიის შემადგენლობაში. 2010 წლის მონაცემებით, მოსახლეობა 455 657 ადამიანს შეადგენდა, მოსახლეობის სიმჭიდროვე 1 580 კმ²-ზე. ფართობი 288 342 კმ²-ია. გოიასი ბრაზილიის შტატები ბრაზილიის 2010 წლის აღწერის მონაცემები გოიასის შტატში [დაარქივებული] Ranking decrescente do IDH-M dos municípios do Brasil დაარქივებული 2013-08-06 საიტზე Wayback Machine.
ბელა-ვისტა-დი-გოიასი

ბელა-ვისტა-დი-გოიასი (პორტ. Bela Vista de Goiás) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 803 მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ გოიანიის შემადგენლობაში. 2010 წლის მონაცემებით, მოსახლეობა 24 554 ადამიანს შეადგენდა, მოსახლეობის სიმჭიდროვე 19.56 კმ²-ზე. ფართობი 1 255 კმ²-ია. გოიასი ბრაზილიის შტატები ბრაზილიის 2010 წლის აღწერის მონაცემები გოიასის შტატში [დაარქივებული] Ranking decrescente do IDH-M dos municípios do Brasil დაარქივებული 2013-08-06 საიტზე Wayback Machine.
ბონფინოპოლისი

ბონფინოპოლისი (პორტ. Bonfinópolis) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 948 მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ გოიანიის შემადგენლობაში. 2010 წლის მონაცემებით, მოსახლეობა 7 536 ადამიანს შეადგენდა, მოსახლეობის სიმჭიდროვე 61.62 კმ²-ზე. ფართობი 122 290 კმ²-ია. გოიასი ბრაზილიის შტატები ბრაზილიის 2010 წლის აღწერის მონაცემები გოიასის შტატში [დაარქივებული] Ranking decrescente do IDH-M dos municípios do Brasil დაარქივებული 2013-08-06 საიტზე Wayback Machine.
კალდაზინია

კალდაზინია (პორტ. Caldazinha) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 866 მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ გოიანიის შემადგენლობაში. 2010 წლის მონაცემებით, მოსახლეობა 3 325 ადამიანს შეადგენდა, მოსახლეობის სიმჭიდროვე 13.25 კმ²-ზე. ფართობი 250 887 კმ²-ია. გოიასი ბრაზილიის შტატები ბრაზილიის 2010 წლის აღწერის მონაცემები გოიასის შტატში [დაარქივებული] Ranking decrescente do IDH-M dos municípios do Brasil დაარქივებული 2013-08-06 საიტზე Wayback Machine.
გოიანაპოლისი

გოიანაპოლისი (პორტ. Goianápolis) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 982 მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ გოიანიის შემადგენლობაში. 2010 წლის მონაცემებით, მოსახლეობა 10 695 ადამიანს შეადგენდა, მოსახლეობის სიმჭიდროვე 65.84 კმ²-ზე. ფართობი 162 436 კმ²-ია. გოიასი ბრაზილიის შტატები ბრაზილიის 2010 წლის აღწერის მონაცემები გოიასის შტატში [დაარქივებული] Ranking decrescente do IDH-M dos municípios do Brasil დაარქივებული 2013-08-06 საიტზე Wayback Machine.
გოიანირა

გოიანირა (პორტ. Goianira) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 757 მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ გოიანიის შემადგენლობაში. 2010 წლის მონაცემებით, მოსახლეობა 34 060 ადამიანს შეადგენდა, მოსახლეობის სიმჭიდროვე 162.94 კმ²-ზე. ფართობი 209 037 კმ²-ია. გოიასი ბრაზილიის შტატები ბრაზილიის 2010 წლის აღწერის მონაცემები გოიასის შტატში [დაარქივებული] Ranking decrescente do IDH-M dos municípios do Brasil დაარქივებული 2013-08-06 საიტზე Wayback Machine.
გუაპო

გუაპო (პორტ. Guapó) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 757 მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ გოიანიის შემადგენლობაში. 2010 წლის მონაცემებით, მოსახლეობა 13 976 ადამიანს შეადგენდა, მოსახლეობის სიმჭიდროვე 27.04 კმ²-ზე. ფართობი 516 844 კმ²-ია. გოიასი ბრაზილიის შტატები ბრაზილიის 2010 წლის აღწერის მონაცემები გოიასის შტატში [დაარქივებული] Ranking decrescente do IDH-M dos municípios do Brasil დაარქივებული 2013-08-06 საიტზე Wayback Machine.
იდროლანდია (გოიასი)

იდროლანდია (პორტ. Hidrolândia) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 814 მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ გოიანიის შემადგენლობაში. 2010 წლის მონაცემებით, მოსახლეობა 17 398 ადამიანს შეადგენდა, მოსახლეობის სიმჭიდროვე 18.43 კმ²-ზე. ფართობი 943 897 კმ²-ია. გოიასი ბრაზილიის შტატები ბრაზილიის 2010 წლის აღწერის მონაცემები გოიასის შტატში [დაარქივებული] Ranking decrescente do IDH-M dos municípios do Brasil დაარქივებული 2013-08-06 საიტზე Wayback Machine.
ლიუბჩო გეორგიევსკი

ლიუბჩო გეორგიევსკი (მაკედ. Љубчо Георгиевски; დ. 17 იანვარი, 1966, შტიპი, მაკედონია) — მაკედონიელი პოეტი და პოლიტიკოსი, მაკედონიის ყოფილი პრემიერ-მინისტრი (1998-2002 წწ.). 1988 წელს დაასრულა სკოპიეს წმინდა კირილესა და მეთოდეს უნივერსიტეტი. ქვეყნის დამოუკიდებლობის გამოცხადების შემდეგ გახდა ქვეყნის პირველი ვიცე-პრეზიდენტი. 1998-2002 წლებში პრემიერ-მინისტრია. 2001 წლის მაისში დროებით ასრულებდა თავდაცვის მინისტრის მოვალეობებს. 2006 წელს მიიღო ბულგარეთის მოქალაქეობა, რადგან მისი მშობლები ბულგარული წარმოშობისანი იყვნენ. 1999 წელს იგი შევიდა გინესის რეკორდების წიგნში, როგორც მსოფლიოში ყველაზე ახალგაზრდა პრემიერ-მინისტრი. თანამდებობაზე დანიშვნის მომენტში იგი 32 წლის იყო. ბიოგრაფია დაარქივებული 2008-08-20 საიტზე Wayback Machine. (ინგლისური)
ლეოპოლდუ-დი-ბულოინსი

ლეოპოლდუ-დი-ბულოინსი (პორტ. Leopoldo de Bulhões) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 1 030 მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ გოიანიის შემადგენლობაში. 2010 წლის მონაცემებით, მოსახლეობა 7 882 ადამიანს შეადგენდა, მოსახლეობის სიმჭიდროვე 16.39 კმ²-ზე. ფართობი 480 891 კმ²-ია. გოიასი ბრაზილიის შტატები ბრაზილიის 2010 წლის აღწერის მონაცემები გოიასის შტატში [დაარქივებული] Ranking decrescente do IDH-M dos municípios do Brasil დაარქივებული 2013-08-06 საიტზე Wayback Machine.
ნეროპოლისი

ნეროპოლისი (პორტ. Nerópolis) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 832 მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ გოიანიის შემადგენლობაში. 2010 წლის მონაცემებით, მოსახლეობა 24 210 ადამიანს შეადგენდა, მოსახლეობის სიმჭიდროვე 118.55 კმ²-ზე. ფართობი 204217 კმ²-ია. გოიასი ბრაზილიის შტატები ბრაზილიის 2010 წლის აღწერის მონაცემები გოიასის შტატში [დაარქივებული] Ranking decrescente do IDH-M dos municípios do Brasil დაარქივებული 2013-08-06 საიტზე Wayback Machine.